Saskaņā ar starptautisko publisko tiesību normām juridisks spēks ir tikai ANO/EEK dokumentu oriģināliem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 jaunākajā redakcijā, kas pieejama šādā tīmekļa vietnē: http://www.unece.org/trans/main/wp29/wp29wgs/wp29gen/wp29fdocstts.html

Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 19 – Vienoti noteikumi par mehānisko transportlīdzekļu priekšējo miglas lukturu apstiprināšanu

Ar visiem grozījumiem līdz:

2. papildinājuma 03. grozījumu sērijai, kas stājas spēkā 2010. gada 19. augustā

SATURS

NOTEIKUMI

PIELIKUMI

IEVADS

Šos noteikumus (1) piemēro priekšējo miglas lukturu plastikāta vai stikla izkliedētājiem. Tie ietver divas atsevišķas klases.

Sākotnējais priekšējais miglas lukturis (B klase kopš ieviešanas) ir uzlabots, lai ietvertu leņķiskās koordinātu sistēmas vērtību uzlabojumus saistītajā fotometriskajā tabulā. Šai klasei ir atļauti tikai Noteikumos Nr. 37 norādītie gaismas avoti.

F3 klase ir izstrādāta, lai uzlabotu fotometriskos rādītājus. Līdz ar maksimālās intensitātes priekšplāna vadības ieviešanu jo īpaši ir uzlabots gaismas kūļa platums un minimālās apgaismojuma intensitātes zem h–h līnijas (6.4.3. punkts). Lai uzlabotu redzamību, matētās gaismas intensitāte virs h–h līnijas ir samazināta. Papildus šī klase var nodrošināt adaptīvas gaismas kūļa formas, kuru rādītāji atšķiras atkarībā no redzamības apstākļiem.

F3 klases ieviešana paredz prasības, kurās izdarīti labojumi, lai tās šādā veidā būtu vienādas ar galvenā luktura prasībām:

c)

0. DARBĪBAS JOMA

Šos noteikumus piemēro priekšējiem miglas lukturiem, kas paredzēti L3, L4, L5, L7, M, N un T kategorijas transportlīdzekļiem (2).

1. DEFINĪCIJAS

Šajos noteikumos lieto šādas definīcijas.

1.1. Uz šiem noteikumiem attiecas definīcijas, kas dotas Noteikumos Nr. 48 un to grozījumu sērijās, kas ir spēkā brīdī, kad ir iesniegts tipa apstiprinājuma pieteikums.

1.2. “Izkliedētājs” ir priekšējā miglas luktura (mezgla) ārējā daļa, kas laiž gaismu caur apgaismojošo virsmu.

1.3. “Pārklājums” ir jebkurš materiāls vai materiāli, kas vienā vai vairākās kārtās pārklāj izkliedētāja ārējo frontālo virsmu.

“Priekšējo miglas lukturu dažādi tipi” ir priekšējie miglas lukturi, kas atšķiras pēc šādām būtiskām pazīmēm:

1.4.1. tirdzniecības nosaukums vai preču zīme;

1.4.2. dažādas “klases” (B vai F3), kuras nosaka pēc konkrētiem fotometriskiem nosacījumiem;

1.4.3. optiskās sistēmas raksturojums (optiskā pamatkonstrukcija, tips/gaismas avota kategorija, LED modulis, sadalītās gaismas sistēmas u. c.);

1.4.4. komponentu iekļaušana, kas spēj pārveidot optiskos efektus, darbības laikā tos atstarojot, laužot, absorbējot un/vai deformējot, un dažāda krāsu intensitāte, ja tāda ir;

1.4.5. izmantotās(-to) kvēlspuldzes(-džu) kategorija, kā norādīts Noteikumos Nr. 37, Noteikumos Nr. 99, un/vai LED modulis vai gaismas ģenerators ar īpašu identifikācijas kodu(-iem), ja tāds(-i) ir;

1.4.6. materiāli izkliedētājiem un pārklājumam, ja tādi ir;

1.4.7. tomēr tās ierīces tipam, ko paredzēts uzstādīt transportlīdzekļa kreisajā pusē, un atbilstošās ierīces tipam, ko paredzēts uzstādīt transportlīdzekļa labajā pusē, ir jāsakrīt.

1.5. “Ierīces izstarotās gaismas krāsa”. Šiem noteikumiem piemēro definīcijas par izstarotās gaismas krāsu, kas dotas Noteikumos Nr. 48 un to grozījumu sērijās, kas ir spēkā brīdī, kad ir iesniegts tipa apstiprinājuma pieteikums.

1.6. Šajos noteikumos atsauces uz standarta gaismas avotiem un Noteikumiem Nr. 37 un Nr. 99 ir atsauces uz Noteikumiem Nr. 37 un Nr. 99 un to grozījumu sērijām, kas ir spēkā laikā, kad iesniegts tipa apstiprinājuma pieteikums.

2. APSTIPRINĀJUMA PIETEIKUMS

2.1. Pieteikumu apstiprināšanai iesniedz tirdzniecības nosaukuma vai preču zīmes turētājs vai tā pienācīgi pilnvarots pārstāvis.

Pieteikumam par katru priekšējā miglas luktura tipu pievieno:

pietiekami detalizētus rasējumus trīs eksemplāros, kas ļauj noteikt luktura tipu un parāda priekšējā gaismas luktura frontālo attēlu, attiecīgi detalizēti parādot optiskos komponentus, ja tādi ir, kā arī šķērsgriezumu; rasējums norāda, kur ir paredzēta vieta marķējumam;

2.2.1.1. ja priekšējais miglas lukturis ir aprīkots ar regulējamu atstarotāju – norādi par priekšējā miglas luktura uzstādīšanas stāvokli(-ļiem) attiecībā pret zemi, un transportlīdzekļa vidējo plakni garenvirzienā, ja galveno lukturi izmanto vienīgi šajā(-os) stāvoklī(-os).

Lai testētu plastikāta materiālu, no kā izgatavoti izkliedētāji, pievieno:

trīspadsmit izkliedētājus;

2.2.2.1.1. sešus no šiem izkliedētājiem var aizstāt ar sešiem vismaz 60 × 80 mm lieliem materiāla paraugiem, kuru ārējā virsma ir plakana vai izliekta un vidū ir vismaz 15 × 15 mm liela, praktiski plakana virsma (ar vismaz 300 mm izliekuma rādiusu);

2.2.2.1.2. katram šādam izkliedētājam vai materiāla paraugam jābūt izgatavotam, izmantojot sērijveida ražošanas metodi;

2.2.2.1.3. atstarotāju, kam var uzmontēt izkliedētāju saskaņā ar izgatavotāja instrukcijām.

2.2.3. Materiāliem, kas veido izkliedētājus un pārklājumus, ja tādi ir, pievieno testa protokolu par šo materiālu un pārklājumu īpašībām, ja tie jau ir testēti.

Izmantojot B klases priekšējos miglas lukturus:

2.3.1. pievieno īsu tehnisku aprakstu, ietverot kvēlspuldzes kategoriju, kuru izmanto, kā norādīts Noteikumos Nr. 37 un to grozījumu sērijās, kas ir spēkā brīdī, kad ir iesniegts tipa apstiprinājuma pieteikums, pat ja kvēlspuldzi nav iespējams nomainīt;

2.3.2. pievieno divus katra priekšējā miglas luktura veida paraugus – vienu paraugu, kuru paredzēts uzstādīt transportlīdzekļa kreisajā pusē, un otru, kuru paredzēts uzstādīt transportlīdzekļa labajā pusē.

Izmantojot F3 klases priekšējos miglas lukturus:

2.4.1. pievieno īsu tehnisku aprakstu, ietverot izmantoto gaismas avota(-u) kategoriju; šai (šīm) gaismas avota kategorijai(-ām) jābūt iekļautai(-ām) Noteikumos Nr. 37 vai Nr. 99 un to grozījumu sērijās, kas ir spēkā brīdī, kad ir iesniegts tipa apstiprinājuma pieteikums, pat ja gaismas avotu nav iespējams nomainīt;

2.4.2. LED moduļa(-u) vai gaismas ģeneratora gadījumā norāda moduļa īpašo identifikācijas kodu. Rasējumam jāietver būtiska informācija tā noteikšanai un vieta, kas paredzēta īpašam identifikācijas kodam un pieteikuma iesniedzēja preču zīmei.

Balasta(-u) un/vai gaismas avota vadības iekārtai, ja tāda ir, norāda ražojumu un tipus:

2.4.3.1. pielāgojama priekšējā miglas luktura gadījumā – īsu mainīgās intensitātes regulatora aprakstu;

2.4.3.2. ja izmantotā gaismas avota vadības ierīce nav daļa no iekārtas – spriegumu(-us) ar pielaidēm vai kopējo sprieguma diapazonu gaismas avota vadības ierīces termināļos.

2.4.4. Ja priekšējais miglas lukturis ir aprīkots ar LED moduli(-ļiem) vai ar sadalītās gaismas sistēmu, iesniedz īsu tehnisku aprakstu. Šai informācijai jāietver sērijas numurs, ko piešķīris gaismas avota izgatavotājs, rasējums ar izmēriem un elektriskajām un fotometriskajām pamatvērtībām, norādījums, vai gaismas avots atbilst šo Noteikumu 12. pielikuma 4.6. punkta UV starojuma prasībām, oficiāls testa protokols saistībā ar šo noteikumu 5.9. punktu un objekta gaismas plūsmu.

2.4.5. Izmantojot sadalītās gaismas sistēmu, norāda, kura daļa(-as) ir paredzēta(-as) priekšējā miglas luktura aprīkošanai. Papildus tam pievieno īsu tehnisku aprakstu, kurš ietver gaismvada(-u) un saistīto optisko komponentu sarakstu un informāciju, kas apraksta atbilstošu(-us) gaismas ģeneratoru(-us), lai varētu veikt identifikāciju. Šai informācijai jāietver sērijas numurs, ko piešķīris gaismas ģeneratora izgatavotājs, rasējums ar izmēriem un elektriskajām fotometriskajām pamatvērtībām un oficiāls testa protokols saistībā ar šo noteikumu 5.9. punktu.

Gāzizlādes gaismas avota izmantošanas gadījumā pievieno:

2.4.6.1. vienu balastu, kas daļēji vai pilnībā var būt integrēts priekšējā miglas lukturī;

2.4.6.2. lai apstiprinātu sadalītās gaismas sistēmu, kurā izmantots neatjaunojamais gāzizlādes gaismas avots, kas nav apstiprināts ar Noteikumiem Nr. 99 – divus sistēmas paraugus, tostarp gaismas ģeneratoru un vienu katra izmantojamā tipa balastu, ja tāds ir.

2.4.7. LED moduļa(-u) vai sadalītās gaismas sistēmas gadījumā un ja nav pieņemti noteikumi, lai aizsargātu atbilstošo priekšējo miglas lukturi vai sadalītās gaismas sistēmas plastikāta komponentus no (gāzizlādes) gaismas avotu UV starojuma, piem., ar UV aizturošiem stikla filtriem:

pievieno vienu paraugu no katra atbilstošā materiāla. Tam jābūt ar līdzīgu ģeometriju kā testējamam priekšējam miglas lukturim vai sadalītās gaismas sistēmai. Katra materiāla paraugam jābūt ar tādu pašu izskatu un virsmas apstrādi, ja tāda ir, kādu paredzēts lietot apstiprināmajam priekšējam miglas lukturim.

2.4.8. Saskaņā ar 2.4.8. punktu un/vai saskaņā ar 5.9. punktu, apstiprinot priekšējo miglas lukturi, kurš satur plastikāta izkliedētājus un/vai kura iekšējās optiskās daļas ir no plastikāta un jau ir tikušas testētas:

materiāliem, no kā veidoti izkliedētāji, pārklājumi vai optiskās iekšējās daļas, ja tādas ir, pievieno testa protokolu(-us) par materiāla testēšanu pret UV starojumu.

2.4.9. Pievieno divus katra priekšējā miglas luktura tipa paraugus – vienu paraugu, kuru paredzēts uzstādīt transportlīdzekļa kreisajā pusē, un otru paraugu, kuru paredzēts uzstādīt transportlīdzekļa labajā pusē; vai arī priekšējo miglas lukturu pāri.

2.4.10. Pievieno vienu gaismas avota vadības ierīci, ja tāda ir.

2.4.11. Ja ir, pievieno vienu mainīgas intensitātes vadības ierīci vai ģeneratoru, kas nodrošina tādus pašus signālus.

2.5. Kompetentā iestāde pirms tipa apstiprinājuma piešķiršanas pārliecinās, vai ir veikti pietiekami priekšdarbi efektīvas produkcijas atbilstības kontroles nodrošināšanai.

3. MARĶĒJUMI

3.1. Uz priekšējo miglas lukturu tipa vai sadalītās gaismas sistēmas paraugiem, ko iesniedz apstiprināšanai, skaidri, salasāmi un neizdzēšami norāda:

un, izmantojot F3 klases priekšējos miglas lukturus:

3.2. Uz izkliedētājiem un galvenā korpusa (3) jābūt pietiekami lielai brīvai vietai, kas paredzēta marķējumam un papildu simboliem, kuri minēti 3. punktā; šo vietu norāda 2.2.1. punktā minētajā rasējumā.

3.3. Apstiprinājuma marķējumu var piestiprināt arī pie ierīces iekšējās vai ārējās daļas (neatkarīgi no šīs daļas caurspīdīguma), kas nav atdalāma no ierīces caurspīdīgās gaismu izstarojošās daļas. Attiecībā uz sadalītās gaismas sistēmu ar ārējo izkliedētāju, kas iebūvēts gaismvadā, šis nosacījums uzskatāms par izpildītu, ja marķējums ir izvietots vismaz uz gaismas ģeneratora un uz gaismvada vai uz tā aizsargvairoga. Jebkurā gadījumā marķējumam ir jābūt redzamam, kad ierīce uzstādīta transportlīdzeklī, vismaz tad, kad ir atvērta kāda transportlīdzekļa kustīgā daļa, piemēram, motora vai bagāžnieka pārsegs vai durvis.

Izmantojot F3 klases priekšējos miglas lukturus:

3.4.1. sadalītās gaismas sistēmas gadījumā uz gaismas ģeneratora(-iem) jābūt marķējumam ar nominālo sprieguma un jaudas vērtību un, ja elektroniskās vadības ierīce nav daļa no iekārtas, jābūt izgatavotāja tirdzniecības nosaukumam vai zīmei un daļas numuram;

3.4.2. izmantojot lukturus ar LED moduli(-ļiem), uz luktura jābūt marķējumam ar attiecīgo spriegumu, nominālo jaudu un gaismas avota moduli ar īpašu identifikācijas kodu.

Uz LED moduļa(-iem), kas nodots(-i) kopā ar luktura apstiprināšanas pieteikumu, ir jābūt:

3.5.1. pieteikuma iesniedzēja tirdzniecības nosaukumam vai preču zīmei, šim marķējumam jābūt skaidri salasāmam un neizdzēšamam;

3.5.2. moduļa īpašajam identifikācijas kodam; šim marķējumam jābūt skaidri salasāmam un neizdzēšamam.

Šis īpašais identifikācijas kods ietver lielos burtus “MD”, kas apzīmē “Moduli”, un aiz tiem ir apstiprinājuma marķējums bez apļa, kā norādīts 4.2.1. punktā. Ja izmanto vairākus atšķirīgus LED moduļus, rasējumos, kas minēti 2.2.1. punktā, norāda šo īpašo identifikācijas kodu ar papildu simboliem vai burtiem aiz tā. Apstiprinājuma marķējumam nav jābūt tādam pašam kā marķējumam uz luktura, kurā tiek izmantots modulis, bet abiem marķējumiem jābūt no viena un tā paša pieteikuma iesniedzēja.

3.6. Ja izmanto gaismas avota vadības ierīci, kas nav daļa no LED moduļa, uz šīs ierīces norāda tās īpašo(-os) identifikācijas kodu(-us), nominālo pievades spriegumu un jaudu.

4. APSTIPRINĀJUMS

4.1. Vispārīgi norādījumi

4.1.1. Apstiprinājumu piešķir, ja visi priekšējā miglas luktura tipa paraugi, kas iesniegti atbilstoši 2. punkta prasībām, atbilst šo noteikumu nosacījumiem.

4.1.2. Ja grupēti, kombinēti vai savietoti lukturi atbilst vairāku noteikumu prasībām, var pievienot vienu starptautisku marķējumu, ja vien katrs no grupētajiem, kombinētajiem vai savietotajiem lukturiem atbilst piemērojamiem noteikumiem.

4.1.3. Katram apstiprinātajam tipam piešķir apstiprinājuma numuru. Tā pirmie divi cipari (pašlaik 03) norāda šajos noteikumos ieviesto grozījumu sēriju atbilstoši jaunākajiem būtiskiem tehniskajiem grozījumiem, kas ieviesti apstiprinājuma izsniegšanas brīdī. Tā pati nolīguma puse nepiešķir šo numuru citiem ierīces tipiem, uz kuriem attiecas šie noteikumi, izņemot apstiprinājuma paplašinājumu uz ierīci, kura atšķiras tikai ar izstarotās gaismas krāsu.

4.1.4. Paziņojums par apstiprinājuma piešķiršanu, paplašinājumu, atteikumu, atsaukumu vai par luktura tipa pilnīgu ražošanas pārtraukšanu atbilstoši šiem noteikumiem tiek paziņots 1958. gada nolīguma pusēm, kas piemēro šos noteikumus, ar veidlapu, kas atbilst šo noteikumu 1. pielikumā dotajam paraugam, pievienojot norādījumus atbilstoši šo noteikumu 2.2. punktam.

4.1.5. Papildus 3.1. punktā minētajam marķējumam turpmāk 4.2. un 4.3. punktā minēto marķējumu pievieno uz katra miglas luktura vietās, kā norādīts iepriekš 3.2. punktā, atbilstoši šajos noteikumos apstiprinātajam tipam.

4.2. Marķējuma veidošana

Marķējumu veido turpmāk minētie komponenti.

Starptautiskais marķējums, ko veido:

4.2.1.1. aplis, kurā ir burts “E”, aiz tā – tās valsts kods, kura piešķīrusi tipa apstiprinājumu (4); un

4.2.1.2. apstiprinājuma numurs, kā norādīts 4.1.3. punktā.

Šāds papildu simbols (vai simboli):

4.2.2.1. uz priekšējiem miglas lukturiem, kas atbilst šo noteikumu prasībām, šādos gadījumos:

4.2.2.2. uz priekšējiem miglas lukturiem, kuros ir plastikāta izkliedētājs, iepriekšminētā 4.2.2.1. punktā paredzētā simbola tuvumā norāda burtus “PL”;

jebkurā gadījumā testa procesā izmantoto attiecīgo darba režīmu atbilstīgi 5. pielikuma 1.1.1. punktam un pieļaujamos spriegumus atbilstīgi 5. pielikuma 1.1.2. punktam norāda apstiprinājuma veidlapās un paziņojuma veidlapās, ko nosūta valstīm, kuras ir šā nolīguma puses un piemēro šos noteikumus.

Attiecīgajos gadījumos ierīci marķē šādi:

4.2.2.3.1. uz ierīcēm, kas atbilst šo noteikumu prasībām un kam kvēldiegu(-us), kas pilda vienu funkciju, nedrīkst ieslēgt vienlaikus ar citai funkcijai paredzētu kvēldiegu, ar kuru tas var būt savietots; minētās funkcijas apstiprinājuma marķējumā aiz simbola jābūt slīpsvītrai (/);

4.2.2.3.2. tomēr, ja vienlaikus nedrīkst ieslēgt vienīgi priekšējo miglas lukturi un tuvās gaismas lukturi, slīpsvītrai jābūt aiz miglas luktura simbola, un šo simbolu norāda vai nu atsevišķi, vai arī simbolu kombinācijas beigās;

4.2.2.3.3. uz ierīcēm, kas atbilst šo noteikumu 5. pielikuma prasībām tikai tad, ja tiem tiek pievadīts 6 V vai 12 V spriegums – simbols, kurā skaitlis 24 pie kvēlspuldzes patronas ir pārsvītrots ar krustiņu (×);

4.2.2.4. ir iespējams savietot galveno tuvās gaismas lukturi un priekšējo miglas lukturi, ja tas atbilst Noteikumiem Nr. 48;

4.2.2.5. uz F3 klases priekšējiem miglas lukturiem, kuriem ir asimetriska gaismas sadale un kurus nedrīkst uzmontēt tikai vienā transportlīdzekļa malā, jābūt bultai, kas norāda uz transportlīdzekļa ārpusi;

4.2.2.6. apstiprinājuma numura divi cipari (pašlaik 03), kas norāda šajos noteikumos ieviesto grozījumu sēriju atbilstoši jaunākajiem būtiskiem tehniskajiem grozījumiem, kuri ieviesti apstiprinājuma izsniegšanas brīdī un, ja nepieciešams, vajadzīgā bultiņa var atrasties tuvu pie minētajiem papildu simboliem;

4.2.2.7. šo noteikumu 4.2.1. un 4.3.2. punktā noteiktajiem marķējumiem un simboliem ir jābūt neizdzēšamiem un skaidri salasāmiem arī tad, kad pakaļējais miglas lukturis ir uzstādīts uz transportlīdzekļa.

4.3. Apstiprinājuma marķējuma izvietojums

4.3.1. Atsevišķi lukturi

Šo noteikumu 3. pielikumā parādīti piemēri, kā var noformēt marķējumu ar iepriekš minētajiem papildu simboliem.

4.3.2. Grupēti, kombinēti vai savietoti lukturi

Ja ir konstatēts, ka grupēti, kombinēti vai savietoti lukturi atbilst vairāku noteikumu prasībām, var pievienot vienu starptautisku marķējumu, kas ietver aplī ierakstītu burtu “E”, aiz kura ir tās valsts kods, kas izdevusi apstiprinājumu, un apstiprinājuma numurs. Šis marķējums var atrasties jebkurā vietā uz grupētiem, kombinētiem vai savietotiem lukturiem, ievērojot šo:

4.3.2.1.1. tas ir redzams pēc lukturu uzstādīšanas;

4.3.2.1.2. nevienu grupētu, kombinētu vai savietotu lukturu gaismas caurlaidīgo daļu nav iespējams noņemt, vienlaikus nenoņemot apstiprinājuma marķējumu.

Norāda katra luktura identifikācijas simbolu atbilstoši visiem noteikumiem, uz kā pamata ir piešķirts apstiprinājums, līdz ar šo noteikumu attiecīgo grozījumu sēriju, kurā ietverti jaunākie būtiskie tehniskie grozījumi apstiprinājuma izsniegšanas brīdī, un, nepieciešamības gadījumā, arī noteikto bultu:

4.3.2.2.1. vai nu uz attiecīgās gaismu izstarojošās virsmas;

4.3.2.2.2. vai kopā tā, lai jebkuru no grupētajiem, kombinētajiem vai savietotajiem lukturiem varētu skaidri identificēt.

4.3.2.3. Viena marķējuma sastāvdaļu lielumam jāatbilst vismaz minimālajam atsevišķas atzīmes lielumam, kā minēts noteikumos, uz kā pamata ir izsniegts apstiprinājums.

4.3.2.4. Katram apstiprinātajam tipam piešķir apstiprinājuma numuru. Tā pati nolīguma puse nedrīkst piešķirt to pašu numuru cita tipa grupētiem, kombinētiem vai savietotiem lukturiem, uz ko attiecas šie noteikumi.

4.3.2.5. Šo noteikumu 3. pielikuma 3. attēlā ir doti piemēri, kā izvietot marķējumus grupētiem, kombinētiem vai savietotiem lukturiem ar visiem iepriekš minētajiem papildu simboliem.

Izmantojot lukturus ar izkliedētājiem, kurus izmanto dažāda veida priekšējos miglas lukturos un kuri ir savietojami vai grupējami ar citiem lukturiem, ir piemērojami 4.3.2. punkta nosacījumi.

4.3.3.1. Turklāt, ja dažādiem lukturu veidiem ir izmantots tāds pats izkliedētājs, uz tā var būt dažādi marķējumi, kas attiecas uz dažādiem priekšējiem miglas lukturiem vai lukturu mezgliem, ja uz priekšējā miglas luktura galvenā korpusa, pat ja to nav iespējams atdalīt no izkliedētāja, arī ir brīva vieta, kā aprakstīts 3.2. punktā, un uz tā ir apstiprinājuma marķējumi, kas apliecina faktiskās funkcijas.

Ja vienu un to pašu galveno korpusu veido dažādi priekšējie miglas lukturi, uz lukturiem var būt dažādi marķējumi.

4.3.3.2. Šo noteikumu 3. pielikuma 4. attēlā ir parādīti marķējumu noformēšanas piemēri attiecībā uz iepriekš minēto gadījumu.

5. VISPĀRĪGAS SPECIFIKĀCIJAS

5.1. Katram nosūtītajam priekšējā miglas luktura paraugam saskaņā 2.2. punktu ir jāatbilst šo noteikumu 6. un 7. punktā paredzētajiem nosacījumiem.

Priekšējos miglas lukturus projektē un konstruē tā, lai normālos lietošanas apstākļos, neatkarīgi no vibrācijas, kurai tie var būt pakļauti, to darbība būtu pietiekami laba un saglabātu šajos noteikumos paredzētos raksturlielumus. Skaidri jānorāda pareizs izkliedētāja nostādījums, un izkliedētājam un atstarotājam ir jābūt nostiprinātiem tā, lai novērstu jebkādu rotāciju lietošanas laikā. Atbilstību šā punkta prasībām pārbauda vizuāli, bet vajadzības gadījumā – veicot pārbaudes uzstādīšanu.

5.2.1. Priekšējiem miglas lukturiem jābūt aprīkotiem ar ierīci, kas ļauj to stāvokli noregulēt tā, lai panāktu atbilstību piemērojamiem noteikumiem. Šāda ierīce nav jāuzstāda uz ierīcēm, kuros atstarotājs nav atdalāms no izkliedētāja, ja šādas ierīces izmanto vienīgi tādos transportlīdzekļos, kuros priekšējo miglas lukturu regulējumu var regulēt ar citiem paņēmieniem. Ja priekšējais miglas lukturis un cits priekšējais lukturis, kuriem ir atsevišķi gaismas avoti, ir uzmontēti, lai veidotu saliktu vienību, regulētājierīce ļauj katru optisko sistēmu pielāgot individuāli.

5.2.2. Šie nosacījumi neattiecas uz priekšējo lukturu montāžas mezgliem, kuriem ir neatdalāmi atstarotāji. Šāda tipa komplektam jāpiemēro (attiecīgi) 6.3.4. vai 6.4.3 punkta prasības.

5.3. Papildu testus veic saskaņā ar 5. pielikumā minētajām prasībām, lai nodrošinātu, ka ekspluatācijā neradīsies pārmērīgas fotometrisko rādītāju novirzes.

5.4. Ja priekšējā miglas luktura izkliedētāji ir no plastikāta, testus veic saskaņā ar 6. pielikuma prasībām.

5.5. Izmantojot maināmus gaismas avotus:

gaismas avota patronai jāatbilst īpašībām, kas minētas Starptautiskās Elektrotehnikas komisijas (IEC) publikācijā Nr. 60061. Jāizmanto patronu datu lapa atkarībā no gaismas avotu kategorijas;

c)

B klases priekšējos miglas lukturus aprīko ar vienu kvēlspuldzi, kas apstiprināta atbilstoši Noteikumiem Nr. 37, pat ja kvēlspuldzi nevar nomainīt. Var izmantot jebkuru Noteikumos Nr. 37 norādīto kvēlspuldzi ar nosacījumu, ka nav noteikti nekādi lietošanas ierobežojumi Noteikumos Nr. 37 un to grozījumu sērijās, kas ir spēkā brīdī, kad ir iesniegts tipa apstiprinājuma pieteikums.

5.6.1. Pat ja šo kvēlspuldzi nevar nomainīt, tai jāatbilst 5.6. punkta nosacījumiem.

Izmantojot F3 klases gaismas avotus, ir jābūt:

5.7.1. vienam vai vairākiem maināmiem gaismas avotiem, kas apstiprināti saskaņā ar Noteikumiem Nr. 37 un Nr. 99 un to grozījumu sērijām, kas ir spēkā brīdī, kad iesniegts tipa apstiprinājuma pieteikums;

5.7.2. un/vai vienam vai vairākiem LED moduļiem, ja piemēro šo noteikumu 12. pielikuma nosacījumus. Atbilstība nosacījumiem ir jāpārbauda;

5.7.3. un/vai gaismas ģeneratoriem, ja piemēro šo noteikumu 12. pielikuma nosacījumus. Atbilstība nosacījumiem ir jāpārbauda.

5.8. Pat ja šos gaismas resursus nevar nomainīt, tiem jāatbilst 5.7. punkta prasībām.

Izmantojot LED moduļus vai gaismas ģeneratorus, ir jāpārliecinās, ka:

5.9.1. LED moduļa(-u) vai gaismas ģeneratora(-u) konstrukcija ir tāda, ka tos var uzstādīt tikai un vienīgi pareizajā pozīcijā;

5.9.2. atšķirīgi gaismas moduļi, ja tādi ir, ir neaizvietojami tā paša luktura korpusā;

5.9.3. LED modulim(-ļiem) vai gaismas ģeneratoram(-iem) jābūt nodrošinātam(-iem) pret manipulācijām.

5.10. Izmantojot priekšējos miglas lukturus ar gaismas avota(-u) kopējo objektīvo gaismas plūsmu, kas pārsniedz 2 000 lūmenus, to norāda paziņojuma veidlapas 1. pielikuma 10. punktā.

Ja priekšējā miglas luktura izkliedētāji ir no plastikāta, testus veic saskaņā ar 6. pielikuma prasībām.

5.11.1. To gaismu raidošo plastikāta komponentu, kuri atrodas priekšējā miglas lukturī, pretestība pret UV starojumu ir jāpārbauda atbilstīgi 6. pielikuma 2.7. punktam.

5.11.2. 5.11.1. punktā minētais tests nav obligāts, ja izmanto gaismas avotus ar zemu UV starojuma tipu, kā norādīts Noteikumos Nr. 99 vai šo noteikumu 12. pielikumā, vai ja ir pieņemti nosacījumi, lai aizsargātu attiecīgos luktura komponentus no UV starojuma, piem., ar stikla filtriem.

5.12. Priekšējais miglas lukturis un tā stabilizācijas sistēma vai gaismas avota vadības ierīce nedrīkst radīt starojuma vai elektrolīnijas traucējumus, kas varētu izraisīt citu elektrisko/elektronisko transportlīdzekļa ierīču nepareizu darbību (5).

5.13. Ir atļauti tādi priekšējie miglas lukturi, kas izstrādāti, lai pastāvīgi darbotos ar papildu sistēmu, kontrolējot izstarotās gaismas intensitāti, vai kas ir savietoti ar citu funkciju, kura izmanto kopēju gaismas avotu un ir izstrādāta, lai pastāvīgi darbotos ar papildu sistēmu, kontrolējot izstarotās gaismas intensitāti.

5.14. F3 klases gadījumā gaismas kūļa noliekuma asumu un linearitāti pārbauda atbilstīgi 9. pielikuma prasībām.

6. APGAISMOJUMS

6.1. Priekšējiem miglas lukturiem jābūt veidotiem tā, lai radītu apgaismojumu ar ierobežotu apžilbinājumu.

6.2. Gaismatdeves intensitāti, ko rada priekšējais miglas lukturis, mēra 25 m attālumā ar fotoelektrisku elementu, kura izmantojamā platība ir kvadrāts, kam malu garums ir 65 mm.

HV punkts ir viduspunkts koordinātu sistēmai ar vertikālu polāro asi. Līnija h horizontāli šķērso HV (skatīt šo noteikumu 4. pielikumu).

Izmantojot B klases priekšējos miglas lukturus:

Izmanto bezkrāsainu standarta kvēlspuldzi, kā norādīts Noteikumos Nr. 37, kuras kategoriju norādījis izgatavotājs un kuru var piegādāt izgatavotājs vai pieteikuma iesniedzējs.

6.3.1.1. Priekšējā miglas luktura pārbaudes laikā spriegumu uz kvēlspuldzi regulē, lai iegūtu standarta gaismas plūsmu, kā norādīts Noteikumu Nr. 37 attiecīgajā datu lapā.

6.3.1.2. Pārbaudot priekšējo miglas lukturi, kurā kvēlspuldzi nomainīt nevar, spriegumu priekšējā miglas luktura spailēs noregulē uz 12,0 V.

6.3.2. Priekšējais miglas lukturis uzskatāms par atbilstošu, ja fotometriskajām prasībām atbilst vismaz viena standarta kvēlspuldze.

Vizuālā pielāgojuma mērķēšanas ekrānu (skatīt šo noteikumu 4. pielikumu) uzstāda vai nu 10 m, vai 25 m attālumā pretim priekšējam miglas lukturim.

6.3.3.1. Gaismas kūlim uz šā mērķēšanas ekrāna, kas nav šaurāks par 5,0° abās v līnijas pusēs, jāveido simetrisks un praktiski horizontāls gaismas kūļa noliekums, kas ļautu veikt vizuāli vertikālu pielāgojumu.

6.3.3.2. Priekšējo miglas lukturi pielāgo tā, lai gaismas kūļa noliekums uz ekrāna būtu 1,15° zem h līnijas.

6.3.4. Šādi noregulētam priekšējam miglas lukturim jāatbilst 6.3.5. punkta prasībām.

6.3.5. Apgaismojumam (skatīt 4. pielikuma 2.1. punktu) ir jāatbilst šādiem nosacījumiem:

C zona

Apgaismojumu mēra vai nu baltā, vai izvēles dzeltenā gaismā, kā izgatavotājs norādījis attiecībā uz priekšējā miglas luktura normālu lietošanu.

Novirzes, kas traucē apmierinošu redzamību B vai C zonā, nav pieļaujamas.

6.3.6. Gaismas sadalē, kā norādīts 6.3.5. punkta tabulā, ir pieļaujami atsevišķi šauri gaismas stari vai strēles laukumā virs 15° ar ne vairāk kā 160 cd, ja tas nepārsniedz konusveida leņķi 2° diametrā vai 1° platumā. Ja ir vairāki stari vai strēles, tos atdala ar vismaz 10° leņķi.

6.4. Izmantojot F3 klases priekšējos miglas lukturus:

Atkarībā no gaismas avota piemēro turpmāk minētos nosacījumus.

Izmantojot nomaināmus kvēldiega gaismas avotus:

6.4.1.1.1. Priekšējam miglas lukturim ir jāatbilst šo noteikumu 6.4.3. punkta prasībām ar vismaz vienu pilnu atbilstoša standarta lukturu komplektu, kuru var piegādāt izgatavotājs vai pieteikuma iesniedzējs.

Gadījumā, ja kvēlspuldzes darbojas tieši no transportlīdzekļa sprieguma tīkla:

priekšējā miglas luktura pārbaudei izmanto bezkrāsainas standarta kvēlspuldzes, kā norādīts Noteikumos Nr. 37.

Priekšējā miglas luktura testēšanas laikā spriegumu kvēlspuldzei(-ēm) regulē tā, lai iegūtu standarta gaismas plūsmu, kā norādīts attiecīgajā datu lapā Noteikumos Nr. 37.

6.4.1.1.2. Sistēmai, kurā izmanto gaismas avota vadības ierīci, kas ir daļa no luktura, pieteikuma iesniedzēja noteikto spriegumu piemēro šā luktura ieejas spailēm. Iegūto fotometrisko vērtību pirms atbilstības pārbaudes reizina ar koeficientu 0,7.

6.4.1.1.3. Sistēmai, kurā izmanto gaismas avota vadības ierīci, kas nav daļa no luktura, pieteikuma iesniedzēja noteikto spriegumu piemēro šā luktura gaismas avota vadības ierīcei. Testu laboratorija pieteikuma iesniedzējam pieprasa īpašu gaismas avota elektronisko vadības ierīci, kas nepieciešama gaismas avota un piemērojamo funkciju nodrošināšanai. Šā gaismas avota vadības ierīces identifikāciju, ja tāda ir, un/vai piemēroto spriegumu, tostarp pielaides, norāda šo noteikumu paziņojuma veidlapas 1. pielikumā. Iegūto fotometrisko vērtību pirms atbilstības pārbaudes reizina ar koeficientu 0,7.

6.4.1.2. Izmantojot gāzizlādes gaismas avotu

Izmanto standarta gaismas avotu, kā norādīts Noteikumos Nr. 99, kurš ir bijis pakļauts vismaz 15 cikliem saskaņā ar 4. pielikuma 4. punktu Noteikumos Nr. 99.

Priekšējā miglas luktura pārbaudes laikā spriegumu balasta spailēs noregulē tā, lai tas paliktu 13,5 V līmenī attiecībā uz 12 V tīklu, vai transportlīdzekļa spriegumu, ko norādījis pieteikuma iesniedzējs, – ar pielaidi ±0,1 V.

Iegūtās apgaismojuma intensitātes vērtības pirms atbilstības pārbaudes reizina ar koeficientu 0,7.

Gāzizlādes gaismas avota objekta gaismas plūsma var atšķirties no Noteikumos Nr. 99 minētās. Šajā gadījumā atbilstoši izlabo apgaismojuma intensitātes vērtības.

6.4.1.3. Izmantojot nenomaināmos gaismas avotus

Visus mērījumus priekšējiem miglas lukturiem, kas aprīkoti ar nenomaināmiem gaismas avotiem, veic ar 6,3 V, 13,2 V vai 28,0 V, vai citu transportlīdzekļa spriegumu, ko norādījis pieteikuma iesniedzējs. Testu laboratorija var pieprasīt pieteikuma iesniedzējam īpašu šādiem gaismas avotiem vajadzīgu barošanas bloku. Testa spriegumus piemēro luktura ieejas spailēm. Iegūtās apgaismojuma intensitātes vērtības pirms atbilstības pārbaudes reizina ar koeficientu 0,7.

6.4.1.4. Izmantojot LED moduļus

Visus mērījumus priekšējiem miglas lukturiem, kas aprīkoti ar LED moduli(-ļiem), veic attiecīgi ar 6,3 V, 13,2 V vai 28,0 V spriegumu, ja šajos noteikumos nav norādīts citādi. LED moduļus, kurus darbina elektroniskā gaismas avota vadības ierīce, mēra tā, kā to norādījis pieteikuma iesniedzējs.

Iegūtās apgaismojuma intensitātes vērtības pirms atbilstības pārbaudes reizina ar koeficientu 0,7.

6.4.1.5. Atbilstību 5.9.1. punkta nosacījumiem pārbauda, ņemot vērā vismaz 6.4.3. punktā dotās tabulas 3. un 4. rindas vērtības.

Fotometrisko pielāgojumu un mērīšanas apstākļi

6.4.2.1. Vizuālā pielāgojuma mērķēšanas ekrānu (skatīt 4. pielikuma 2.2. punktu) uzstāda vai nu 10 m, vai 25 m attālumā pretim priekšējam miglas lukturim.

6.4.2.2. Gaismas kūlim uz šā mērķēšanas ekrāna, kas nav šaurāks par 5,0° abās v līnijas pusēs, jāveido simetrisks un praktiski horizontāls gaismas kūļa noliekums, kas ļautu veikt vizuāli vertikālu pielāgojumu. Gadījumā, ja vizuālais mērķis rada problēmas vai neskaidru stāvokli, pēc gaismas kūļa noliekuma kvalitātes apstiprināšanas, kā aprakstīts 6.4.2.3. punktā, piemēro 9. pielikuma 5. punktā noteikto instrumentālo metodi.

6.4.2.3. Gaismas kūļa noliekuma asumu pārbauda atbilstīgi 9. pielikuma 4.1.2. punkta prasībām. “G” vērtība nedrīkst būt mazāka par 0,08.

Gaismas kūļa noliekuma linearitāti pārbauda atbilstīgi 9. pielikuma 4.1.3. punktam, un gaismas kūļa noliekuma līnijas daļai, kas nosaka vertikālo pielāgojumu, jābūt horizontālai 3° pa kreisi un 3° pa labi no v-v līnijas. Linearitāte ir uzskatāma par apmierinošu, ja liekuma punktiem, kas noteikti atbilstīgi 9. pielikuma 3.2. punktā aprakstītai metodei, 3° pa kreisi un pa labi no v-v līnijas vertikālo stāvokļu novirze nebūs lielāka par ± 0,20°.

6.4.2.4. Priekšējo miglas lukturi pielāgo tā, lai gaismas kūļa noliekums uz ekrāna ir 1° zem h līnijas atbilstoši 9. pielikuma 2. punkta prasībām.

6.4.3. Fotometriskās prasības

Šādi pielāgotam priekšējam miglas lukturim jāatbilst fotometriskajām prasībām tālāk dotajā tabulā (skatīt arī šo noteikumu 4. pielikuma 2.2. punktu):

No –10° līdz +10°

No –1,5° līdz –4,5°

No –1,5° līdz –3,5°

< 50 procenti no 6. līnijas maks.

No 5° uz iekšpusi līdz 10° uz ārpusi

No 5° uz iekšpusi līdz 10° uz ārpusi

No –10° līdz +10°

No –26° līdz +26°

No –26° līdz +26°

No –26° līdz +26°

No –26° līdz +26°

pa labi no v: +

pa kreisi no v: –

6.4.3.1. Apgaismojumu mēra vai nu baltā, vai krāsainā gaismā, kā pieteikuma iesniedzējs norādījis attiecībā uz priekšējā miglas luktura normālu lietošanu. Viendabīguma novirzes, kas traucē apmierinošu redzamību zonā virs 5. līnijas no 10 grādiem pa kreisi līdz 10 grādiem pa labi, nav pieļaujamas.

6.4.3.2. Pēc pieteikuma iesniedzēja pieprasījuma divus priekšējos miglas lukturus, kas veido pāri atbilstīgi 4.2.2.5. punktam, var pārbaudīt atsevišķi. Šajā gadījumā 6.4.3. punkta tabulas 6., 7., 8. un 9. līnijai un D zonai piemērojamā vērtība ir puse no labā un kreisā priekšējā miglas luktura rādījumu summas. Tomēr jānodrošina, lai katra priekšējā miglas luktura vērtība atbilst vismaz pusei no 6. līnijā prasītās minimālās vērtības.

6.4.3.3. Laukā, kas 4. pielikuma 3. attēlā atrodas starp 1. un 5. līniju, gaismas kūļa formai pamatā jābūt vienādai. Pārtraukumi intensitātēs, kas traucē apmierinošai redzamībai starp 6., 7., 8. un 9. līniju, nav pieļaujami.

6.4.3.4. Gaismas sadalē, kā norādīts 6.4.3. punkta tabulā, ir pieļaujami atsevišķi šauri gaismas stari vai strēles laukumā, ietverot 1.–10. mērījumu punktu un 1. līniju, vai 1. un 2. līnijas laukumā ar ne vairāk kā 120 cd, ja tas nepārsniedz konusveida leņķi 2° diametrā vai 1° platumā. Ja ir vairāki stari vai strēles, tos atdala ar vismaz 10° leņķi.

6.4.3.5. Ja netiek panākta atbilstība konkrētām apgaismojuma intensitātes prasībām, ir pieļaujama gaismas kūļa noliekuma stāvokļa pārmērķēšana ± 0,5° robežās vertikāli un/vai ± 2° robežās horizontāli. Pārmērķētā stāvoklī jāpanāk atbilstība visām fotometriskajām prasībām.

Citas fotometriskās prasības

6.4.4.1. Gadījumā, ja priekšējie miglas lukturi ir aprīkoti ar gāzizlādes gaismas avotiem, apgaismojuma intensitātei ir jāpārsniedz 800 cd 0° mērījuma punktā horizontāli un 2° D vertikāli četras sekundes pēc miglas luktura aktivizācijas, kurš nav darbojies vismaz 30 minūtes.

Lai pielāgotos biezas miglas vai līdzīgiem sliktas redzamības apstākļiem, ir atļauts automātiski mainīt apgaismojuma intensitātes, nodrošinot, ka:

Pārbaudot sistēmas atbilstību saskaņā ar noteikumu 6.4.1.1.2. punktu, tā uzskatāma par pieņemamu, ja apgaismojuma intensitātes paliek 60 un 100 procentu robežās no vērtībām, kas noteiktas 6.4.3. punkta tabulā.

6.4.4.2.1. Norādījumu iekļauj paziņojuma veidlapā (1. pielikuma 10. punkts).

6.4.4.2.2. Par tipa apstiprināšanu atbildīgais tehniskais dienests pārbauda, vai sistēma nodrošina tādus automātiskos labojumus, ka tiek panākts labs ceļa apgaismojums un netiek radītas neērtības vadītājam vai citiem ceļu satiksmes dalībniekiem.

6.4.4.2.3. Fotometriskos mērījumus veic atbilstīgi pieteikuma iesniedzēja aprakstam.

7. KRĀSA

Priekšējā miglas luktura izstarotajai gaismai jābūt vai nu baltai, vai izvēles dzeltenai, pēc pieteikuma iesniedzēja izvēles. Izvēles dzelteno stara krāsu, ja tāda ir, iegūst vai nu ar gaismas avota krāsu, vai ar priekšējā miglas luktura izkliedētāju, vai arī citā piemērotā veidā.

7.1. Priekšējā miglas luktura kolorimetriskās īpašības mēra ar spriegumiem, kas noteikti 6.3. un 6.4. punktā.

8. NEĒRTĪBU NOTEIKŠANA (APŽILBINĀJUMS)

Jānosaka priekšējā miglas luktura traucējošais apžilbinājums (10).

9. PRIEKŠĒJĀ MIGLAS LUKTURA TIPA PĀRVEIDOŠANA UN APSTIPRINĀJUMA PAPLAŠINĀŠANA

Visus priekšējā miglas luktura tipa pārveidojumus paziņo administratīvajai struktūrvienībai, kas apstiprinājusi šo priekšējo miglas luktura tipu. Šī iestāde var vai nu:

9.1.1. atzīt, ka veiktajām izmaiņām nevarētu būt ievērojamas negatīvas sekas un priekšējais miglas lukturis vēl joprojām atbilst prasībām;

vai

9.1.2. pieprasīt protokolu par papildu testiem no tehniskā dienesta, kas ir atbildīgs par testu veikšanu.

9.2. Par piekrišanu piešķirt apstiprinājumu vai apstiprinājuma atteikšanu, konkrēti norādot izmaiņas, ziņo saskaņā ar iepriekš 4.1.4. punktā noteikto procedūru šā nolīguma pusēm, kuras piemēro šos noteikumus.

9.3. Kompetentā iestāde, kas piešķir apstiprinājuma paplašinājumu, katram šādam paplašinājumam piešķir sērijas numuru un, izmantojot paziņojuma veidlapu, kura atbilst šo noteikumu 1. pielikumā dotajam paraugam, par to informē citas 1958. gada nolīguma puses, kuras piemēro šos noteikumus.

10. RAŽOŠANAS ATBILSTĪBA

10.1. Priekšējie miglas lukturi, kas apstiprināti saskaņā ar šiem noteikumiem, ir jāražo tā, lai tie atbilstu apstiprinātajam tipam, ievērojot šo noteikumu 7. pielikuma 6. un 7. punktā norādītās prasības.

10.2. Lai pārbaudītu, vai 10.1. punkta prasības ir izpildītas, jāveic piemērotas ražošanas pārbaudes.

Apstiprinājuma turētājs jo īpaši:

10.3.1. nodrošina, lai pastāvētu ražojuma kvalitātes efektīvas kontroles procedūras;

10.3.2. var piekļūt katra apstiprinātā tipa atbilstības testam vajadzīgajam aprīkojumam;

10.3.3. nodrošina, lai testa rezultātu datus reģistrētu un lai saistītie dokumenti būtu pieejami laikposmā, ko nosaka saskaņā ar administratīvo dienestu;

10.3.4. analizē katra testa veida rezultātus, lai pārbaudītu un nodrošinātu ražojuma raksturlielumu stabilitāti, ņemot vērā rūpnieciskās ražošanas procesa svārstības;

10.3.5. nodrošina, ka katram ražojuma tipam tiek veikti vismaz šo noteikumu 6. pielikumā noteiktie testi ar pielaidēm, kā norādīts šo noteikumu 2. pielikumā;

10.3.6. nodrošina, lai jebkurai paraugu ņemšanai, kas liecina par neatbilstību attiecīgajam testa veidam, sekotu cita parauga ņemšana un cits tests. Veic visus pasākumus, kas vajadzīgi, lai atjaunotu attiecīgo ražojumu atbilstību.

Kompetentā iestāde, kas piešķīrusi tipa apstiprinājumu, jebkurā laikā var pārbaudīt katrai ražošanas vienībai piemērojamo kontroles metožu atbilstību.

10.4.1. Katrā apskatē inspektoram, kas ieradies uz vietas, uzrāda testu žurnālus un ražojuma apskates ierakstus.

10.4.2. Inspektors var ņemt paraugus izlases veidā testu veikšanai izgatavotāja laboratorijā. Paraugu obligāto skaitu nosaka, ņemot vērā paša izgatavotāja veikto pārbaužu rezultātus.

10.4.3. Ja kvalitātes līmenis ir neapmierinošs vai ja rodas nepieciešamība pārbaudīt 10.4.2. punkta pielietojumam veikto testu derīgumu, inspektors izvēlas paraugus, kurus nosūtīt tehniskajam dienestam, kas veicis tipa apstiprināšanas testus, izmantojot šo noteikumu 7. pielikuma kritērijus ar pielaidēm, kā norādīts šo noteikumu 2. pielikumā.

10.4.4. Kompetentā iestāde drīkst veikt visus šajos noteikumos paredzētos testus. Šie testi tiks veikti paraugiem, kas izvēlēti nejauši, netraucējot izgatavotāja piegādes saistībām, un saskaņā ar šo noteikumu 7. pielikuma kritērijiem ar pielaidēm, kā norādīts šo noteikumu 2. pielikumā.

10.4.5. Kompetentā iestāde cenšas veikt pārbaudes reizi divos gados. Tomēr šajā jautājumā kompetentā iestāde var rīkoties pēc saviem ieskatiem un atbilstoši savai pārliecībai par efektīviem ražošanas atbilstības nodrošināšanas kontroles pasākumiem. Konstatējot neapmierinošus rezultātus, kompetentā iestāde nodrošina visu to pasākumu īstenošanu, kas vajadzīgi pēc iespējas ātrākai ražošanas atbilstības atjaunošanai.

10.5. Priekšējos miglas lukturus ar redzamiem defektiem neņem vērā.

11. SANKCIJAS PAR RAŽOŠANAS NEATBILSTĪBU

11.1. Apstiprinājumu, kas saskaņā ar šiem noteikumiem piešķirts priekšējā miglas luktura tipam, var atsaukt, ja nav ievērotas prasības vai ja priekšējais miglas lukturis, uz kura ir marķējums, neatbilst apstiprinātajam tipam.

11.2. Ja nolīguma puse, kura piemēro šos noteikumus, atsauc iepriekš piešķirtu apstiprinājumu, tā informē citas nolīguma puses, kuras piemēro šos noteikumus, izmantojot paziņojuma veidlapu, kura atbilst šo noteikumu 1. pielikumā dotajam paraugam.

12. PILNĪGA RAŽOŠANAS IZBEIGŠANA

Ja apstiprinājuma turētājs pilnībā izbeidz saskaņā ar šiem noteikumiem apstiprinātā priekšējā miglas luktura ražošanu, viņš par to informē iestādi, kas apstiprinājumu piešķīrusi. Pēc atbilstoša paziņojuma saņemšanas šī iestāde par to informē citas 1958. gada nolīguma puses, kuras piemēro šos noteikumus, izmantojot paziņojuma veidlapu, kas atbilst šo noteikumu 1. pielikumā dotajam paraugam.

13. TO TEHNISKO DIENESTU NOSAUKUMS UN ADRESE, KAS ATBILDĪGI PAR APSTIPRINĀŠANAS TESTU VEIKŠANU, KĀ ARĪ ADMINISTRATĪVO STRUKTŪRVIENĪBU NOSAUKUMS UN ADRESE

1958. gada nolīguma puses, kuras piemēro šos noteikumus, paziņo ANO sekretariātam nosaukumus un to tehnisko dienestu nosaukumu un adresi, kas atbild par apstiprināšanas testu veikšanu, kā arī to administratīvo struktūrvienību nosaukumu un adresi, kuras piešķir apstiprinājumu un kurām jānosūta veidlapas, kas apliecina citās valstīs izdota apstiprinājuma piešķiršanu, paplašināšanu, atteikšanu, atsaukšanu vai pilnīgu ražošanas izbeigšanu.

14. PĀREJAS NOTEIKUMI

Izmantojot B klases priekšējos miglas lukturus:

14.1.1. No dienas, kad stājas spēkā 03. grozījumu sērija, neviena nolīguma puse, kura piemēro šos noteikumus, nevar atteikties piešķirt apstiprinājumu saskaņā ar šiem noteikumiem, kas grozīti ar 03. grozījumu sēriju.

14.1.2. Pēc 24 mēnešiem kopš 03. grozījumu sērijas spēkā stāšanās dienas nolīguma puses, kuras piemēro šos noteikumus, piešķir apstiprinājumus tikai tad, ja B klases priekšējie miglas lukturi atbilst prasībām, ko paredz šie noteikumi, kuri grozīti ar 03. grozījumu sēriju.

14.1.3. Pēc 36 mēnešiem kopš 03. grozījumu sērijas spēkā stāšanās dienas nolīguma puses, kas piemēro šos noteikumus, piešķir apstiprinājumus jaunajam priekšējā miglas luktura tipam tikai tad, ja F3 klases priekšējie miglas lukturi atbilst prasībām, ko paredz šie noteikumi, kuri grozīti ar 03. grozījumu sēriju.

14.1.4. Šo noteikumu ietvaros paliek spēkā priekšējo miglas lukturu esošie apstiprinājumi, kas piešķirti jau pirms 03. grozījumu sērijas spēkā stāšanās dienas. Tomēr pēc 03. grozījumu sērijas spēkā stāšanās dienas nolīguma puses, kas piemēro šos noteikumus, var aizliegt uzstādīt priekšējos miglas lukturus, kas aprīkoti ar kvēlspuldzēm, ja vien tie neatbilst Noteikumiem Nr. 37.

Nolīguma puses, kuras piemēro šos noteikumus, var aizliegt tādu ierīču uzstādīšanu, kas neatbilst šo noteikumu prasībām:

14.1.5.1. transportlīdzekļos, kuru tipa apstiprinājums vai individuālais apstiprinājums ir piešķirts 24 mēnešus pēc 14.1.1. punktā minētās spēkā stāšanās dienas;

14.1.5.2. transportlīdzekļos, kas sākotnēji reģistrēti 60 mēnešus pēc 14.1.1. punktā minētās spēkā stāšanās dienas.

Pēc 60 mēnešiem kopš 03. grozījumu sērijas spēkā stāšanās dienas nolīguma puses, kuras piemēro šos noteikumus, nepiešķirs jebkādus apstiprinājumu pagarinājumus, ja priekšējie miglas lukturi neatbilst prasībām, ko paredz šo noteikumu F3 klases nosacījumi, kuri grozīti ar 03. grozījumu sēriju.

14.1.6.1. Nolīguma puses, kuras piemēro šos noteikumus, turpina izdod priekšējo miglas lukturu apstiprinājumus, pamatojoties uz šo noteikumu 03. un 02. grozījumu sēriju, ja priekšējos miglas lukturus ir paredzēts izmantot kā rezerves daļas lietošanā esošiem transportlīdzekļiem.

F3 klases priekšējo miglas lukturu gadījumā:

14.2.1. nav.

(1) Šo noteikumu nosacījumi nekavē kādai no nolīguma pusēm, kas piemēro šos noteikumus, aizliegt izgatavot priekšējos miglas lukturus ar plastikāta izkliedētājiem, kas apstiprināti šajos noteikumos, savienojumā ar galveno lukturu mehānisko tīrīšanas ierīci (tīrītājiem).

(2) Kā noteikts Apvienotās rezolūcijas par transportlīdzekļu uzbūvi 7. pielikumā (R.E.3.) (dokuments TRANS/WP.29/Rev.1/Amend.2, jaunākie grozījumi izdarīti ar 4. grozījumu).

(3) Ja izkliedētāju nevar atvienot no priekšējā miglas luktura galvenā korpusa, tad atstāj pietiekamu vietu uz izkliedētāja vai korpusa.

(4) 1 Vācijai, 2 Francijai, 3 Itālijai, 4 Nīderlandei, 5 Zviedrijai, 6 Beļģijai, 7 Ungārijai, 8 Čehijai, 9 Spānijai, 10 Serbijai, 11 Apvienotajai Karalistei, 12 Austrijai, 13 Luksemburgai, 14 Šveicei, 15 (brīvs), 16 Norvēģijai, 17 Somijai, 18 Dānijai, 19 Rumānijai, 20 Polijai, 21 Portugālei, 22 Krievijas Federācijai, 23 Grieķijai, 24 Īrijai, 25 Horvātijai, 26 Slovēnijai, 27 Slovākijai, 28 Baltkrievijai, 29 Igaunijai, 30 (brīvs), 31 Bosnijai un Hercegovinai, 32 Latvijai, 33 (brīvs), 34 Bulgārijai, 35 (brīvs), 36 Lietuvai, 37 Turcijai, 38 (brīvs), 39 Azerbaidžānai, 40 Bijušajai Dienvidslāvijas Maķedonijas Republikai, 41 (brīvs), 42 Eiropas Kopienai (apstiprinājumus piešķir tās dalībvalstis, izmantojot to attiecīgo EEK simbolu), 43 Japānai, 44 (brīvs), 45 Austrālijai, 46 Ukrainai, 47 Dienvidāfrikai, 48 Jaunzēlandei, 49 Kiprai, 50 Maltai, 51 Korejas Republikai, 52 Malaizijai, 53 Taizemei, 54 un 55 (brīvi), 56 Melnkalnei, 57 (brīvs) un 58 Tunisijai. Nākamos numurus piešķir pārējām valstīm tādā hronoloģiskā secībā, kādā tās ratificē nolīgumu vai pievienojas nolīgumam par vienveida tehnisko priekšrakstu pieņemšanu riteņu transportlīdzekļiem, aprīkojumam un daļām, kuras var uzstādīt un/vai izmantot riteņu transportlīdzekļos, un saskaņā ar šiem priekšrakstiem piešķiramo atbilstības novērtēšanas apstiprinājumu savstarpējās atzīšanas nosacījumiem, un Apvienoto Nāciju Organizācijas ģenerālsekretārs paziņo nolīguma pusēm tām piešķirtos numurus.

(5) Atbilstība elektromagnētiskās savietojamības prasībām attiecas uz transportlīdzekļa tipu.

(6) Koordinātas ir noteiktas grādos attiecībā uz leņķisko tīklu ar vertikālu polāro asi.

(7) Koordinātas ir norādītas grādos attiecībā uz leņķisko tīklu ar vertikālu polāro asi.

(8) Skatīt 6.4.3.4. punktu.

(9) Skatīt 6.4.3.2. punktu.

(10) Šī prasība tiks ietverta administrācijām domātajā rekomendācijā.

(3) Sprieguma specifikācijām jāietver pielaides vai sprieguma diapazons, kā to noteicis izgatavotājs un apliecinājis ar šo apstiprinājumu.

Šim paziņojumam pievienots to dokumentu saraksts, kuri deponēti administratīvajā dienestā, kas piešķīris apstiprinājumu, un kurus var saņemt pēc pieprasījuma.

Gadījumā, ja gaismas avota elektroniskā vadības ierīce nav daļa no luktura:

No –10° līdz +10°

No –1° līdz –3°

No –1,5° līdz –4,5°

No –1,5° līdz –3,5°

No –10° līdz +10°

No –10° līdz +10°

No –26° līdz +26°

No –26° līdz +26°

No –26° līdz +26°

No –26° līdz +26°

pa labi no v: +

pa kreisi no v: –

1.1. Testējot jebkura nejauši izvēlēta, ar standarta kvēlspuldzi aprīkota priekšējā gaismas luktura fotometriskos rādītājus, izmērītās vērtības nelabvēlīga novirze nedrīkst būt lielāka par 20 procentiem no šajos noteikumos noteiktās vērtības.

vai pat: abos no iepriekš minētajiem galvenajiem lukturiem, kas apstiprināti kā viens lukturis.

Vienu no iepriekš minētajiem lukturiem, kas apstiprināts kā atsevišķs lukturis, var izmantot tikai kā priekšējo miglas lukturi vai atpakaļgaitas lukturi.

Ierīce ar 9. attēla C un D modelī norādīto marķējumu ir ierīce, kuru apstiprinājusi Nīderlande (E4) ar numuru 17122 saskaņā ar attiecīgajiem noteikumiem un kuras marķējuma izvietojums nedaudz atšķiras no A un B modelī uzrādītā.

Apstiprinājuma numuram un papildu simboliem ir jāatrodas tuvu pie apļa virs vai zem “E” burta vai arī pa labi vai pa kreisi no šā burta. Apstiprinājuma numuram ir jābūt burta “E” tajā pašā pusē, un tā cipariem jābūt novietotiem tajā pašā virzienā. Lai novērstu jebkādus pārpratumus sakarā ar līdzību citiem simboliem, ir jāizvairās no romiešu ciparu lietošanas marķējumos.

8.a un 8.b attēlā redzams, ka ierīce ir priekšējais miglas lukturis, kas apvienots ar plastikāta izkliedētāju, un ka to nevar vienlaicīgi ieslēgt ar citiem lukturiem, kas ir savietoti.

Viens no iepriekš minētajiem lukturiem, kas apstiprināts kā atsevišķs lukturis, var tikt izmantots tikai kā priekšējais miglas lukturis vai kā atpakaļgaitas lukturis.

vai pat: abiem no iepriekš minētajiem galvenajiem lukturiem, kas ir apstiprināti kā viens lukturis.

Piemērs, kas dots 4. attēlā, atbilst to plastikāta izkliedētāju marķējumam, kuri paredzēti dažādu veidu galvenajiem lukturiem, proti:

Ierīcēm, kas norādītas 3. attēla C un D modelī, ir tā miglas luktura apstiprinājuma marķējumi, kurš apstiprināts Nīderlandē (E4) ar numuru 17122 saskaņā ar Noteikumiem Nr. 19.

Apstiprinājuma numuram un papildu simboliem ir jāatrodas tuvu pie apļa virs vai zem “E” burta vai arī pa labi vai pa kreisi no šā burta. Apstiprinājuma numuram ir jābūt burta “E” tajā pašā pusē, un tā cipariem jābūt novietotiem tajā pašā virzienā. Lai novērstu jebkādus pārpratumus sakarā ar līdzību citiem simboliem, ir jāizvairās no romiešu ciparu lietošanas marķējumos.

2.a un 2.b attēlā redzams, ka ierīce ir priekšējais miglas lukturis, kurš apstiprināts Francijā (E2) ar numuru 222 saskaņā ar Noteikumiem Nr. 19, kas ietver plastikāta izkliedētāju, un ka to nevar ieslēgt vienlaikus ar citiem lukturiem, ar kuriem tas var būt savietots.

5. PIELIKUMS

Priekšējo miglas lukturu fotometrisko rādītāju stabilitātes testi to darbības laikā (nokomplektētu priekšējo miglas lukturu testi)

Kad ir noteikti fotometriskie rādītāji saskaņā ar šo noteikumu prasībām maksimālās apgaismošanas punktā D zonā (Emax) un HV punktā, pārbauda nokomplektēta priekšējā miglas luktura parauga fotometrisko rādītāju stabilitāti tā darbības laikā. “Nokomplektēts priekšējais miglas lukturis” ir pats nokomplektētais lukturis un tā apkārtējās virsbūves daļas un lukturi, kas varētu ietekmēt termisko izkliedi.

Testus veic:

a) sausa un nekustīga gaisa apstākļos, ja apkārtējās vides temperatūra ir 23 °C ± 5 °C un paraugs ir uzstādīts uz cokola atbilstoši noteikumiem par pareizu uzstādīšanu transportlīdzeklī;

b) izmantojot nenomaināmos gaismas avotus: ar sērijveidā ražotu kvēldiega gaismas avotu, kurš ir bijis ieslēgts vismaz vienu stundu, vai gāzizlādes gaismas avotu, kas ir bijis ieslēgts vismaz 15 stundas, vai sērijveidā ražotu LED moduli, kurs ir bijis ieslēgts vismaz 48 stundas un atdzesēts līdz apkārtējās vides temperatūrai pirms testu veikšanas saskaņā ar šiem noteikumiem. Izmanto pieteikuma iesniedzēja iesniegtos LED moduļus.

Testiem izmanto mērierīces, kas ir līdzvērtīgas galveno lukturu tipa apstiprināšanas testos izmantotajām mērierīcēm.

Darbības ar testa paraugu veic, nenoņemot un nepārregulējot to attiecībā pret tā testa ierīci. Izmanto gaismas avotu, kas atbilst konkrētajam priekšējam miglas lukturim paredzētajai gaismas avotu kategorijai.

1. FOTOMETRISKO RĀDĪTĀJU STABILITĀTES TESTS

Testus veic sausa un nekustīga gaisa apstākļos, kur apkārtējās vides temperatūra ir 23 °C ± 5 °C, kad nokomplektētais priekšējais miglas lukturis ir uzstādīts uz cokola atbilstoši noteikumiem par pareizu uzstādīšanu transportlīdzeklī.

1.1. Tīrs priekšējais miglas lukturis

Priekšējo miglas lukturi darbina 12 stundas, kā aprakstīts 1.1.1. punktā, un pārbauda atbilstoši 1.1.2. punktam.

1.1.1. Testa procedūra

Priekšējo miglas lukturi darbina šādi:

1.1.1.1. ja jāapstiprina tikai viena apgaismes funkcija (priekšējais miglas lukturis), attiecīgais gaismas avots ir ieslēgts noteiktu laiku (1);

1.1.1.2. vairāk nekā vienas apgaismes funkcijas gadījumā (piem., galvenais lukturis ar vienu vai vairākiem tālās gaismas lukturiem un/vai priekšējo miglas lukturi) galveno lukturi darbina režīmā, līdz sasniegts noteiktais darbības laiks:

a) 15 minūtes – priekšējā miglas luktura ieslēgšana;

b) 5 minūtes – visu kvēldiegu ieslēgšana.

Ja pieteikuma iesniedzējs paziņo, ka vienlaicīgi tiks izmantota tikai viena apgaismes funkcija (piem., ieslēgtas tikai tuvās gaismas, tikai tālās gaismas vai tikai priekšējais miglas lukturis (1)), testu veic saskaņā ar šo nosacījumu, secīgi aktivizējot priekšējo miglas lukturi pusi no laika un vienu no citām apgaismes funkcijām – otru pusi no laika, kā norādīts 1.1. punktā.

1.1.1.3. Attiecībā uz priekšējo miglas lukturi ar tuvās gaismas un vienu vai vairākām apgaismes funkcijām (viena no tām ir priekšējais miglas lukturis):

a) priekšējo miglas lukturi darbina režīmā, līdz sasniegts noteiktais darbības laiks: i) 15 minūtes – tuvās gaismas avota(-u) ieslēgšana; ii) 5 minūtes – visu gaismu avotu ieslēgšana;

b) ja pieteikuma iesniedzējs paziņo, ka tiks izmantots priekšējais miglas lukturis ar vienlaicīgi ieslēgtām tikai tuvajām gaismām vai tikai priekšējo miglas lukturi (2), testu veic saskaņā ar šo nosacījumu, secīgi aktivizējot (3) tuvās gaismas – pusi no laika – un priekšējo miglas lukturi – otru pusi laika, kā norādīts 1.1. punktā. Pusi no visa laika un tuvo gaismu darbības laikā tālās gaismas savā darbības ciklā ir 15 minūtes izslēgtas un 5 minūtes ieslēgtas;

c) ja pieteikuma iesniedzējs paziņo, ka priekšējais miglas lukturis vienlaikus tiks izmantots tikai ar ieslēgtu tuvo gaismu vai tikai ar ieslēgtu tālo gaismu (2), vai tikai ar ieslēgtu priekšējo miglas lukturi (2), testu veic, ievērojot šo nosacījumu un secīgi aktivizējot (2) tuvo gaismu vienu trešdaļu no laika, tālo gaismu vienu trešdaļu no laika un priekšējo miglas lukturi vienu trešdaļu laika, kā noteikts 1.1. punktā.

1.1.2. Testa spriegums

Spriegumu testējamā parauga spailēm padod šādi:

a) nomaināmam(-i) kvēldiega gaismas avotam(-iem), ko darbina tieši no transportlīdzekļa sprieguma tīkla: testu veic pie 6,3 V, 13,2 V vai 28,0 V sprieguma, kā noteikts, ja vien pieteikuma iesniedzējs nenorāda, ka testa paraugu var izmantot pie cita sprieguma. Tādā gadījumā testu veic, kvēldiega gaismas avotam padodot augstāko pieļaujamo spriegumu;

b) nomaināmam(-iem) gāzizlādes gaismas avotam(-iem): gaismas avota vadības ierīces testa spriegums 12V tīklā ir 13,2 ±0,1V vai cits apstiprinājuma pieteikumā norādītais spriegums;

c) nenomaināmam(-iem) gaismas avotam(-iem), kas darbojas tieši no transportlīdzekļa sprieguma tīkla: visus mērījumus apgaismes mezgliem, kas aprīkoti ar nenomaināmiem gaismas avotiem (kvēldiega gaismas avotiem un/vai cita veida gaismas avotiem), veic pie 6,3 V, 13,2 V vai 28,0V sprieguma vai cita sprieguma, ko pieteikuma iesniedzējs attiecīgi norādījis transportlīdzekļa sprieguma tīklam;

d) nomaināmiem vai nenomaināmiem gaismas avotiem, kas darbojas neatkarīgi no transportlīdzekļa barošanas sprieguma un kurus pilnībā vada sistēma, vai gaismas avotiem, kuriem spriegumu nodrošina barošanas un vadības ierīce, iepriekš minētos testa spriegumus padod minētās ierīces ieejas spailēm. Testu laboratorija var pieprasīt no izgatavotāja barošanas un vadības ierīci vai īpašu strāvas ģeneratoru, kas nepieciešami gaismas avota(-u) barošanai;

e) LED moduli(-ļus) testē attiecīgi pie 6,75 V, 13,2 V vai 28,0 V sprieguma, ja vien šajos noteikumos nav norādīts citādi. LED moduli(-ļus), kurus darbina elektroniska gaismas avota vadības ierīce, testē pie sprieguma, kuru noteicis pieteikuma iesniedzējs;

f) ja testa paraugā ir grupēti, kombinēti vai savietoti signāllukturi, kas darbojas pie sprieguma, kas nav 6V, 12V vai 24V, spriegumu pielāgo, kā norādījis izgatavotājs, lai nodrošinātu minētā luktura pareizu fotometriju.

1.1.3. Testa rezultāti

1.1.3.1. Vizuālā apskate

Kad priekšējais miglas lukturis ir stabilizējies apkārtējās vides temperatūrā, priekšējā miglas luktura izkliedētāju un ārējo izkliedētāju, ja tāds ir, notīra ar tīru, mitru kokvilnas drānu. Tad notiek vizuālā pārbaude, un uz priekšējā miglas luktura izkliedētāja vai uz ārējā izkliedētāja, ja tāds ir, nedrīkst atklāties negludums, deformācija, ieplaisājums vai krāsas atšķirība.

1.1.3.2. Fotometriskais tests

Lai atbilstu šo noteikumu prasībām, ir jānosaka fotometriskie rādītāji šādos punktos:

B klases priekšējo miglas lukturu gadījumā – HV punktā un Imax punktā D zonā;

F3 klases priekšējo miglas lukturu gadījumā – 5. līnijā punktā h = 0 un Imax punktā D zonā;

vēl vienā orientācijā var ņemt vērā priekšējā gaismas luktura cokola deformāciju no sasilšanas (gaismas kūļa noliekuma līnijas stāvokļa izmaiņas ir minētas 2. punktā);

ir pieļaujama pirms testa veikto mērījumu rezultātu novirze par 10 procentiem no fotometriskajiem raksturlielumiem, ņemot vērā pielaides fotometrijas procedūrā.

1.2. Netīrs priekšējais miglas lukturis

Priekšējo miglas lukturi, kas testēts atbilstoši 1.1. punktam, darbina vienu stundu, kā aprakstīts 1.1.1. punktā. Saskaņā ar 1.1.2. punktu pārbauda turpmāk minētos sagatavošanās soļus, kā norādīts 1.2.1. punktā.

1.2.1. Priekšējā miglas luktura sagatavošana

1.2.1.1. Testa maisījums

1.2.1.1.1. Priekšējiem miglas lukturiem ar ārējo stikla izkliedētāju

Uz priekšējā miglas luktura uzklājamā ūdens un netīrumu maisījuma sastāvs ir:

a) 9 svara daļas silīcija smilšu, kuru daļiņu lielums ir 0–100 μm;

b) 1 svara daļa augu valsts (dižskābarža koksnes) oglekļa putekļu, kuru daļiņu lielums ir 0–100 µm;

c) 0,2 svara daļas NaCMC (4); un

d) pietiekams daudzums destilēta ūdens, kura vadītspēja ir S < l µS/m.

Maisījums nedrīkst būt vairāk kā 14 dienu vecs.

1.2.1.1.2. Priekšējam miglas lukturiem ar ārējo plastikāta izkliedētāju

Uz priekšējā miglas luktura uzklājamā ūdens un netīrumu maisījuma sastāvs ir:

a) 9 svara daļas silīcija smilšu, kuru daļiņu lielums ir 0–100 μm;

b) 1 svara daļa augu valsts (dižskābarža koksnes) oglekļa putekļu, kuru daļiņu lielums ir 0–100 µm;

c) 0,2 svara daļas NaCMC (4);

d) 13 svara daļas destilēta ūdens, kura vadītspēja ir S < 1 µS/m; un

e) ±1 svara daļa virsmaktīvas vielas (5).

Maisījums nedrīkst būt vairāk kā 14 dienu vecs.

1.2.1.2. Testa maisījuma uzklāšana priekšējam miglas lukturim

Testa maisījumu viendabīgi uzklāj visai priekšējā miglas luktura gaismas emisijas virsmai un tad ļauj nožūt. Šo procedūru atkārto, kamēr apgaismojums ir samazinājies līdz 15–20 procentiem no mērījumos iegūtajiem skaitļiem attiecībā uz katru punktu, ievērojot šajā pielikumā ietvertos norādījumus:

Emax punkts D zonā.

2. KARSTUMA IETEKMĒ NOTIKUŠAS GAISMAS KŪĻA NOLIEKUMA LĪNIJAS VERTIKĀLĀ NOVIETOJUMA IZMAIŅAS TESTS

Šajā testā pārbauda, vai karstuma ietekmē gaismas kūļa noliekuma līnija pa vertikāli nepārsniedz priekšējam miglas lukturim norādīto vērtību.

Priekšējo miglas lukturi, kurš pārbaudīts atbilstoši 1. punkta prasībām, pārbauda saskaņā ar 2.1. punktā aprakstīto testu, lukturi nenoņemot un nepārregulējot attiecībā pret tā testa ierīci.

2.1. Tests

Testu veic sausa un nekustīga gaisa apstākļos, kur apkārtējās vides temperatūra ir 23 °C ± 5 °C.

Izmantojot sērijveidā ražotu gaismas avotu, kurš ir bijis ieslēgts vismaz vienu stundu, priekšējo miglas lukturi darbina, nenoņemot un nepārregulējot lukturi attiecībā pret testa ierīci. (Šā testa vajadzībām spriegumu noregulē, kā minēts 1.1.2. punktā.) Galējās robežas līnijas novietojumu starp punktu, kas atrodas 3,0 grādus pa kreisi, un punktu, kas atrodas 3,0 grādus pa labi no v–v līnijas (skatīt šo noteikumu 4. pielikumu), pārbauda darbības laikā attiecīgi pēc 3 minūtēm (r3) un 60 minūtēm (r60).

Šeit aprakstītās gaismas kūļa noliekuma līnijas stāvokļa izmaiņas nosaka ar jebkuru metodi, kas ir pietiekami precīza un dod reproducējamus rezultātus.

2.2. Testa rezultāti

2.2.1. Rezultāts, kas norādīts miliradiānos (mrad), ir pieņemams, ja šajā priekšējā miglas lukturī ierakstītā absolūtā vērtība Δ rI = | r3 – r60 | nepārsniedz 2 mrad (Δ rI ≤ 2 mrad).

2.2.2. Tomēr, ja šī vērtība ir lielāka par 2 mrad, bet nepārsniedz 3 mrad (2 mrad < ΔrI ≤ 3 mrad), pārbauda otru priekšējo miglas lukturi, kā aprakstīts 2.1. punktā. To dara pēc tam, kad priekšējais miglas lukturis ir darbināts trīs secīgos ciklos, kā aprakstīts turpmāk, lai nostabilizētu priekšējā miglas luktura, kurš ir uzstādīts atbilstoši pamatnoteikumiem par pareizu uzstādīšanu transportlīdzeklī, mehānisko daļu stāvokli:

a) priekšējā miglas luktura darbība vienu stundu (spriegumu pielāgo, kā norādīts 1.1.2. punktā);

b) vienu stundu ilgs miera stāvoklis.

2.2.3. Priekšējā miglas luktura tips ir uzskatāms par pieņemamu, ja pirmajam paraugam noteiktās absolūtās vērtības Δ rI un otrajam paraugam noteiktās Δ rII vidējā vērtība nepārsniedz 2 mrad:

(Δ rI + Δ rII) / 2 ≤ 2 mrad.

(1) Ja testējamam priekšējam miglas lukturim ir signālgaismas, tās testa laikā iededz, izņemot dienas gaitas gaismas lukturi. Virzienrādītāja lukturi ieslēdz mirgošanas režīmā, kurā ieslēgšanās/izslēgšanās ilgums ir aptuveni viens pret vienu.

(2) Ja divu vai vairāku lukturu kvēldiegi ir ieslēgti vienlaicīgi, kad tiek izmatota luktura mirgošana, tas nav uzskatāms par normālu vienlaicīgu kvēldiegu izmantošanu.

(3) Ja pārbaudāmais lukturis ietver signālgaismas, testa laikā tām jābūt ieslēgtām. Virzienrādītāja lukturi ieslēdz mirgošanas režīmā, kurā ieslēgšanās/izslēgšanās ilgums ir aptuveni viens pret vienu.

(4) NaCMC ir karboksimetilcelulozes nātrija sāls, ko parasti sauc par CMC. NaCMC, ko izmanto šādu netīrumu maisījumu sagatavošanai, ir jābūt ar 0,6–0,7 aizvietošanas pakāpi (DS) un viskozitāti 200–300 µP 2 procentu šķīdumam 20 °C temperatūrā.

(5) Daudzuma pielaide ir atkarīga no vajadzības iegūt tādu netīrumu maisījumu, ko var pareizi uzklāt uz visa plastikāta izkliedētāja.